POEMS OLD AND NEW

" O wha is this has done this deed

And tauld the king o' me,
To send us out, at this time o' year,

To sail upon the sea ?

" Be it wind, be it weet, be it hail, be it sleet,

Our ship must sail the faem ;
The king's daughter o' Noroway,

'Tis we must fetch her hame."

They hoysed their sails on Monenday morn

WiJ a3 the speed they may ;                           10

They hae landed in Noroway
Upon a Wodensday.

n.    The Return
" Mak ready, mak ready, my merry men a' !
Our gude ship sails the morn."
" Now ever alack, my master dear,
I fear a deadly storm.
" I saw the new moon late yestreen
Wi' the auld moon in her arm ;
And if we gang to sea, master,
I fear we'll come to harm."                         . 20
They hadna sail'd a league, a league,
A league but barely three,
When the lift grew dark, and the wind blew louda
And gurly grew the sea.
The ankers brak, and the topmast lap.
It was sic a deadly storm :
And the waves cam owre the broken ship
Till a' her sides were torn.